b'\n_START_ARTICLE_\nKelj pup\xc4\x8dar\n_START_SECTION_\nOpis i uzgajanje\n_START_PARAGRAPH_\nManje se koli\xc4\x8dine uzgajaju u kontinentalnoj Hrvatskoj. Na vrhu stabiljke kelj pup\xc4\x8dar ima slobodne zelene listove, ali za prehranu slu\xc5\xbee samo male svijetlozelene jajolike ili okrugle glavice, promjera otprilike tri cm, koje rastu uzdu\xc5\xbe stabljike. Na stabljici mo\xc5\xbee biti 40 do 50 komada.\n_START_SECTION_\nUpotreba u kulinarstvu\n_START_PARAGRAPH_\nGlavice kelja pup\xc4\x8dara prigotovljavaju se kuhanjem kao i ostalo lisnato povr\xc4\x87e. Trajnije se \xc4\x8duva zamrzavanjem. Kelj pup\xc4\x8dar jedno je od najzdravijih povr\xc4\x87a, jer poti\xc4\x8de djelovanje pojedinih enzima u ljudskoj stanici i sna\xc5\xbei njezinu obrambenu mo\xc4\x87. Najbolje ga je kuhati na pari, jer tada korisni sastojci ostaju neo\xc5\xa1te\xc4\x87eni.'